Пытанням сінтэзу фармальнай і нефармальнай (дадатковай) адукацыі сваё выступленне прысвяціла дырэктар Інстытута міжнароднага супрацоўніцтва ў адукацыі Педагагічнага ўніверсітэта кантона Цуг (Швейцарыя) Эвелін Штэйнгер. Кожны жыхар у Швейцарыі мае шмат магчымасцей і шляхоў для атрымання якаснай адукацыі. Незалежна ад таго, які адукацыйны кірунак выбера малады чалавек — універсітэцкі або прафесійны, яго адукацыя для рынку працы будзе аднолькава каштоўнай. Калі маладыя людзі, напрыклад, вырашаць пайсці па шляху атрымання прафесійнай адукацыі, то пасля 9 класа яны змогуць сумяшчаць на працягу 3—4 гадоў навучанне з работай на фірме.